**CSELEKVÉSI PROGRAM**

**SZOMBATHELY MEGYEI JOGÚ VÁROS BŰNMEGELŐZÉSI ÉS KÖZBIZTONSÁGI KONCEPCIÓJA**

**VÉGREHAJTÁSÁHOZ**

**(2025.04.01. – 2025.12.31.)**

A Szombathely Megyei Jogú Város Közgyűlése által a 41/2006. (II.23.) Kgy. számú határozattal elfogadott

**BŰNMEGELŐZÉSI ÉS KÖZBIZTONSÁGI KONCEPCIÓ**

(a továbbiakban: koncepció) a Magyarország helyi önkormányzatairól szóló 2011. évi CLXXXIX. törvény, a Rendőrségről szóló 1994. évi XXXIV. törvény III. fejezete, a közterület-felügyeletről szóló 1999. évi LXIII. törvény, valamint a Nemzeti Bűnmegelőzési Stratégiáról (2024–2034) és a Nemzeti Bűnmegelőzési Stratégia 2024–2025. évekre vonatkozó intézkedési tervéről szóló 1291/2023. (VII.19.) Korm. határozat (a továbbiakban: Korm. határozat) alapján megfogalmazza az önkormányzat közbiztonsági és bűnmegelőzési filozófiáját, s kijelöli a stratégiai célokat és prioritásokat. Az elfogadott koncepció megfelelő keretet nyújt a széleskörű társadalmi összefogásra és a közös feladatok eredményes ellátására.

A közbiztonsági és bűnmegelőzési koncepcióban meghatározott célok elérése konkrét időszakokra szóló CSELEKVÉSI PROGRAM útján lehetséges.

Az első cselekvési program előkészítésének időszakában elkészült Szombathely lakosainak biztonságérzetét vizsgáló felmérés. Az akkori felmérésből levont következtetések ma is aktuálisak, valamint az elmúlt időszakban megtörtént eseményekből levonható következtetések tapasztalatai együtt felhasználásra kerültek Cselekvési Program kilencedik feladatütemezésének elkészítéséhez. A felmérés alapján egy olyan város képe bontakozik ki, amelyben területenként, közösségenként is értékelhető a közbiztonság megítélése. Kitűnik az is, hogy a városban élők a rendfenntartással foglalkozó szervektől (elsősorban a rendőrségtől), szervezetektől várják a bűnmegelőzést.

Ugyanakkor a mindennapi életben megfigyelhető, hogy – a város bűnügyileg kevésbé fertőzöttségének köszönhetően is – nem fordítanak kellő figyelmet a saját biztonságuk, a családi-, lakó-, munkahelyi-, kulturális közösségek közbiztonságának kezelésére, egyfajta társadalmi közöny figyelhető meg. A közbiztonság romlásának megelőzése érdekében a társadalom kisebb közösségeinek bűnmegelőző jellegű biztonságkezelésére neveléshez, a közbiztonság javításához szükséges a koncepció céljainak elérése.

A Közgyűlés által a 41/2006. (II.23.) Kgy. számú határozatban megfogalmazott feladatnak eleget téve készült el a 2025.04.01-2025.12.31. időszakra szóló CSELEKVÉSI PROGRAM, mely program a koncepcióban megfogalmazott célok végrehajtásához rövidtávon szükséges konkrét feladatokat, s azok ütemezését tartalmazza.

A Korm. határozat 2. melléklet 3.3. pontja alapján 2025. december 31. napjáig szükséges a közbiztonsági és bűnmegelőzési stratégia felülvizsgálata és korszerűsítése, amely a Vas Vármegyei Rendőr-főkapitányság bevonásával megkezdődött és folyamatban van.

**CSELEKVÉSI PROGRAM FELADATAI**

**2025.04.01- 2025.12.31. TERJEDŐ IDŐSZAKRA**

1.) Közbiztonsági és bűnmegelőzési szempontok érvényesíthetősége szempontjából szükség esetén történjen meg – a tárgyban érintett – helyi önkormányzati rendeletek módosítása.

 Határidő: folyamatos

 Felelős: Polgármester, Jegyző

2.) A Bűnmegelőzési, Közbiztonsági és Közrendvédelmi Bizottság javasolja a városban működő – a közbiztonságra és bűnmegelőzésre hatást gyakorló – rendvédelmi szervek és társadalmi szervezetek által a lakosság, illetve a tanulóifjúság széles rétegének tájékoztatása, tájékozottságának fokozása érdekében végzett munkájának összehangolását. Ennek jegyében hagyományteremtő szándékkal Közbiztonsági és bűnmegelőzési célú rendezvények (tájékoztató, bűnmegelőzési vetélkedő, stb.) megszervezését segíti és támogatja.

 Határidő: folyamatos

Felelős: BKKB elnöke, a rendvédelmi szervek és társadalmi szervek vezetői

3.) Fokozni kell a lakossági tájékoztatást a helyi médiumokban, és növelni kell a megjelenések gyakoriságát. Az Önkormányzat által fenntartott helyi médiákban létrehozott közbiztonsági és bűnmegelőzési kérdésekkel foglalkozó műsor és rovat keretében a jövőben legyen lehetőség az előbbi kérdéskörben lakossági észrevételek közzétételére is. A tájékoztatási tevékenységen belül fő hangsúlyt az esetek, helyzetek bemutatása mellett a megelőzési lehetőségek ismertetése kapja.

A megfogalmazott célkitűzések teljesítése érdekében az alábbi feladatokat kell végrehajtani:

* + - * a Polgármesteri Kabinet segítségével folyamatos kapcsolatot kell tartani a helyi médiákkal,
* támogatni kell a rendvédelmi szervek (rendőrség, katasztrófavédelem), a Városrendészet és a polgárőrségek megelőzési tájékoztató tevékenységét,
* működő bűnmegelőzési célú modell programok terjesztésének támogatása (pl. Városrendészet bázisára épülő bűnmegelőzési mintaprojekt, Szomszédok Egymásért Mozgalom, stb.).

Határidő: folyamatos

Felelős: BKKB elnöke, BKKB tagjai, Polgármesteri Hivatal kommunikációs vezetője, érintett szervek, szervezetek vezetői

4.) A társadalmi bűnmegelőzés népszerűsítése érdekében az Önkormányzat a Bűnmegelőzési, Közbiztonsági és Közrendvédelmi Bizottsággal közösen továbbra is támogassa a rendvédelmi szervek, a bűnmegelőzés-közbiztonság területén dolgozó szervek és civil szervezetek által megszervezésre kerülő programokat.

 Határidő: 2025.12.31.

 Felelős: BKKB elnöke

5.) A Bűnmegelőzési, Közbiztonsági és Közrendvédelmi Bizottság kísérje figyelemmel a városban kiépített közterületi térfigyelő kamerarendszer működtetését, a tapasztalatokat összegezve tegyen javaslatot a továbbfejlesztésre.

Határidő: folyamatos

Felelős: BKKB elnöke, Hatósági Osztály vezetője, Városrendészet irodavezetője

6.) A Városrendészet a közterületek biztonságával kapcsolatos észrevételeiről, a közterületeken a biztonság érdekében kezdeményezett intézkedéseiről felkérésre tájékoztassa a Bűnmegelőzési, Közbiztonsági és Közrendvédelmi Bizottságot, amely folyamatosan kísérje figyelemmel a Városrendészet munkáját és a rendőrséggel, polgárőrséggel, állatvédelemmel foglalkozó szervezetekkel való együttműködés gyakorlati megvalósulását.

Határidő: folyamatos

Felelős: BKKB elnöke, Hatósági Osztály vezetője, Városrendészet irodavezetője

7.) A Bűnmegelőzési, Közbiztonsági és Közrendvédelmi Bizottság a rendőrséggel és a témában érdekelt szervekkel, civil szervezetekkel közösen fokozott figyelmet fordítson a közterületen elkövetett bűncselekmények megelőzésére és az okozott károk gyors felderítésére.

Határidő: folyamatos

 Felelős: BKKB elnöke, együttműködő szervek, szervezetek vezetői

8.) A Bűnmegelőzési, Közbiztonsági és Közrendvédelmi Bizottság működjön együtt a Szombathelyi Kábítószerügyi Egyeztető Fórummal, segítse rendszeres tevékenységét, s tapasztalataikat összegezve tegyen javaslatot a bűnmegelőzési és felvilágosító tevékenység hatékonyságának javítására.

Határidő: folyamatos

 Felelős: BKKB elnöke, KEF szakmai társelnöke

9.) A Bűnmegelőzési, Közbiztonsági és Közrendvédelmi Bizottság kezdeményezésére az önkormányzat szervezzen tapasztalatcserét a közbiztonság és bűnmegelőzés témakörében más hazai városok és külföldi testvérvárosok ez irányú tevékenységet végző szervezeteivel. Biztosítson lehetőséget közbiztonság és bűnmegelőzés témakörben megrendezésre kerülő tanácskozásokon, konferenciákon való részvételre. Az Önkormányzat aktívan vegyen részt a Strong Cities Network /Erős Városok Hálózata/ szervezet munkájában.

Határidő: folyamatos

 Felelős: BKKB elnöke

10.) A Bűnmegelőzési, Közbiztonsági és Közrendvédelmi Bizottság vegye fel a kapcsolatot a Vas Vármegyei Közgyűlés Rendészeti Szakbizottságával, a lehetséges együttműködés céljából.

Határidő: 2025.12.31.

 Felelős: BKKB elnöke

11.) A Bűnmegelőzési, Közbiztonsági és Közrendvédelmi Bizottság értékelje a Bűnmegelőzési és Közbiztonsági Koncepció alapján készített Cselekvési Program előző időszak feladatainak végrehajtását. A cselekvési program lejártával pedig számoljon be a Közgyűlésnek.

A közbiztonság és bűnmegelőzés területén szerzett tapasztalatok alapján tegyen javaslatot a közbiztonsági és bűnmegelőzési koncepció továbbfejlesztésére, aktualizálására, és a következő időszakra szóló cselekvési program elkészítésére.

 Határidő: 2025. 12. 31.

 Felelős: BKKB elnöke

12.) A bűnmegelőzési és közbiztonságra vonatkozó pályázati kiírások figyelemmel kísérése, pályázatok elkészítése, pályázati források bevonása a Cselekvési program megvalósításába.

Határidő: folyamatos

Felelős: BKKB elnöke, BKKB tagjai

13.) Szombathely Megyei Jogú Város Önkormányzata 2025. évi költségvetésben 1.000.000,-Ft-ot hagyott jóvá a Cselekvési Program 2025. évi feladataira. A Bizottság tegyen javaslatot a közbiztonság javítására és a bűnmegelőzési feladatokra szánt célkeret hatékony és eredményes elosztására.

 Határidő: 2025. 12. 31.

 Felelős: BKKB elnöke

14.) A Bűnmegelőzési, Közbiztonsági és Közrendvédelmi Bizottság fordítson kiemelt figyelmet a vendéglátó üzletek nyitva tartásával és működésével, az ott folytatott zeneszolgáltatással kapcsolatos problémák kezelésére.

Határidő: 2025.12.31.

Felelős: BKKB elnöke, Hatósági Osztály vezetője, Városrendészet irodavezetője, Városüzemeltetési és Városfejlesztési Osztály vezetője

15.) A gyermek- és fiatalkori bűnözés megelőzése és csökkentése érdekében az önkormányzat továbbra is támogassa a Vas Vármegyei Rendőr-főkapitányság által már hosszabb ideje folyó gyermek- és ifjúságvédelmi programokat. A Bizottság kísérje figyelemmel a fiatalok szabadidejének hasznos eltöltésére alkalmas közösségi terek, létesítmények működését, új közösségi terek és létesítmények kialakítását szorgalmazza és támogassa.

Határidő: folyamatos

 Felelős: BKKB elnöke

16.) A gyermekek és az ifjúság védelmét, az ellenük, vagy általuk elkövetett jogsértések megakadályozását állította tevékenysége 2025. évi fókuszába az Országos Polgárőr Szövetség. A Bizottság kísérje figyelemmel a programot és lehetőség szerint támogassa a résztvevő polgárőr egyesületeket.

Határidő: 2025.12.31.

 Felelős: BKKB elnöke, polgárőr egyesületek vezetői